stanford-oval/wikipedia huggingface dataset:
מג ויטמן
הערות שוליים

↑  הראל עילם, הפיצול של HP לשתי חברות: מהלך נואש או תרגיל מבריק?, באתר כלכליסט, 2 בנובמבר 2015
↑   בלומברג, אחת הנשים הבכירות בעמק הסיליקון עוזבת את תפקידה, באתר TheMarker‏, 22 בנובמבר 2017
↑  לורן פדור, Joe Biden taps former HP chief Meg Whitman as US ambassador to Kenya, באתר פייננשל טיימס, 9 בדצמבר 2021 (באנגלית)
↑   ציוץ של מג ויטמן ברשת החברתית אקס (טוויטר), 6 באוגוסט 2022
| --- | --- |
בקרת זהויות :  PLWABN: 9810573749605606  ISNI: 0000 0000 3761 1877  LCCN: n2005023118  NKC: xx0053894  SUDOC: 168359154  VIAF: 16631084   WorldCat (עם VIAF): 16631084
טום וג'רי: המהירים והשעירים

| --- | --- |

כרזת הסרט בעברית
 מבוסס על:  "טום וג'רי" שיצרו ויליאם האנה וג'וזף ברברה
 בימוי:  ביל קופ
 הופק בידי:  האחים וורנר הנפשה, Turner Entertainment
 תסריט:  ביל קופ
 עריכה:  ג'ולי לאו
 מדבבים:  ביל קופ, די בראדלי בייקר, ג'ון דימאג'יו, צ'ארלי אדלר, ג'ף בנט, ג'ס הארנל, טום קני, טרס מקנייל, רוב פאולסן, בילי וסט, ג'. גרנט אלברכט, תום פינטו, ניל רוס
 מדבבים בעברית:  עידו מוסרי, יובל סגל, לירון ברנס, אורלי קטן, ירון חי מנשה, נורית בנאי קורן, עמי מנדלמן, יואב בר לב, דור צויגנבום, עפרון אטקין, אורלי טרי, גלעד קלטר, יורם יוספסברג, מאיה בר שלום, מיכל רשף
 מוזיקה:  ניית'ן וואנג
 מדינה:  ארצות הברית ארצות הברית
 חברת הפקה:  Turner Entertainment, Warner Bros. Family Entertainment 
 חברה מפיצה:  Kidtoon Films, נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 11 באוקטובר 2005 (DVD ו-VHS)   ישראל 2005   ארצות הברית 5 באפריל 2011 (Blu-ray)
 משך הקרנה:  כ-74 דקות
 שפת הסרט:  אנגלית (הסרט דובב לשפות נוספות, ביניהן: עברית ואיטלקית)
 סוגה:  סרט הנפשה, סרט ילדים, סרט קומדיה, סרט פעולה
 סרט קודם:  טום וג'רי: זינוק למאדים 
 סרט הבא:  טום וג'רי: הרעד לי את השפם 
 דף הסרט ב־IMDb
 
טום וג'רי: המהירים והשעירים (באנגלית: Tom and Jerry: The Fast and the Furry) הוא סרט הנפשה אמריקאי לילדים מסוגת קומדיה ופעולה, אשר מבוסס על הדמויות המונפשות "טום וג'רי" שיצרו ויליאם האנה וג'וזף ברברה עבור MGM. הסרט מסמן את יום השנה ה-65 לדמויות יחד עם הסרט "טום וג'רי: זינוק למאדים". הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ביל קופ. הסרט מספר על טום החתול וג'רי העכבר הנרשמים למירוץ מכוניות מסביב לעולם כדי לזכות בווילה יוקרתית לאחר שהרסו בית. אורך הסרט הוא כ-74 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית).
הסרט הופץ לראשונה בערים נבחרות בארצות הברית על ידי חברת ההפצה "Kidtoon Films" בספטמבר 2005 ופעם נוספת ביוני 2006. הסרט הופץ על VHS (מה שהופך את הסרט לסרט האחרון שמופץ על פורמט זה) ועל DVD ב-11 באוקטובר 2005. ב-5 באפריל 2011 הסרט הופץ פעם נוספת ב-Blu-ray. בישראל הסרט הופץ לראשונה בדיבוב לעברית בשנת 2005 ב-DVD.
תקציר העלילה

בסרט, טום החתול וג'רי העכבר נזרקים לרחוב לאחר שבמרדף הרסני במיוחד הם הרסו את ביתם. בשביל לזכות בווילה יוקרתית, הם מחליטים להשתתף במירוץ המכוניות האגדי הנקרא "מרוץ על". במירוץ הם צריכים לחצות מדינות, נופים ואתרים מוכרים מכל רחבי העולם.
הדמויות והמדבבים

במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ולבנת שעשוע.
| שם הדמות | מדבב/ת באנגלית | מדבב/ת בעברית |
| --- | --- | --- |
| טום החתול | ביל קופ |  |
| ג'רי העכבר | די בראדלי בייקר |  |
| ביף ביזארד | בילי וסט | עידו מוסרי |
| באז בליסטר | ג'ס הארנל | יובל סגל |
| סטיד דירקלי | ג'ף בנט | לירון ברנס |
| גראמי | צ'ארלי אדלר | אורלי קטן |
| גורתן "משחטת אור" | טום קני | ירון חי מנשה |
| דייב | רוב פאולסן | ירון חי מנשה |
| מאלורי מקדוגי "אמא-נו-כבר" | טרס מקנייל | נורית בנאי קורן |
| דוקטור פרופסור | ניל רוס | עמי מנדלמן |
| מחשב | תום פינטו | עמי מנדלמן |
| J.W גלובוובר | ג'ון דימאג'יו | יואב בר לב |
| ארווין |  | דור צויגנבום |
| נשיא הוליווד | בילי וסט | עפרון אטקין |
| ליצנון | ג'. גרנט אלברכט | עפרון אטקין |
| לורן |  | אורלי טרי |
| קריין פרסומת | ג'ף בנט | גלעד קלטר |
| במאי | ג'ס הארנל | גלעד קלטר |
| שומר | ג'. גרנט אלברכט | יורם יוספסברג |
| פרנק | ביל קופ | יורם יוספסברג |
| אישה | טרס מקנייל | מאיה בר שלום |
| תיירת |  | מיכל רשף |
| קלריסה |  | מיכל רשף |
הסרט בישראל

הסרט הופץ לראשונה בישראל בשנת 2005 ב-DVD. ב-DVD היו תוספות בונוס הכללו את הקדימון של הסרט "באטמן נגד דרקולה", וסרטון של אנימטורים ותיקים שמדברים על יצירת אפקטים קוליים בסרט מצויר.
מדבר החול הגדול

| --- | --- |

 מידע כללי
 סוג:  מדבר, bioregion 
 נתונים ומידות
 שטח:  284,993 קמ"ר 
 מיקום
 מיקום:  אוסטרליה המערבית, הטריטוריה הצפונית 
 קואורדינטות:  20°S 125°E﻿ / ﻿20°S 125°E﻿ / -20; 125
 
 מיקום מדבר החול הגדול על פני יבשת אוסטרליה
 
מדבר החול הגדול (באנגלית: Great Sandy Desert; מכונה בקיצור "GSD"), הוא מדבר גדול ביבשת אוסטרליה הממוקם בדרום הטריטוריה הצפונית ובצפון-מערב אוסטרליה המערבית סמוך לפילבארה ורמת קימברלי, והוא אחד מ-89 המערכות האקולוגיות של היבשת. זהו המדבר השני בגודלו ביבשת לאחר מדבר ויקטוריה הגדול, ושטחו משתרע על פני 284,993 קמ"ר. הוא גובל במדבר גיבסון מדרום ובמדבר טאנאמי במזרח. מדבר החול הקטן הסמוך לגבולו הדרומי-מזרחי זהה לו למדי בפני השטח ונחשב לעיתים כחלק ממנו.
גילוי ומאפיינים

האירופאי הראשון שחצה את מדבר החול הגדול היה פיטר וורברטון. הוא עזב באפריל 1873 את העיירה אליס ספרינגס והגיע לחוות דה-גריי בינואר 1874. וורברטון הגיע למקום יישוב במצב של תת-תזונה וכשהוא עיוור בעין אחת. הוא ייחס את ההישרדות שלו במדבר לבין לווייתו האבוריג'יני.
מדבר החול מכיל בתוכו ערגים גדולים בדומה למדבר סהרה, שמתאפיינים לעיתים קרובות בדיונות ארוכות. בצפון מזרח המדבר ישנו מכתש ידוע שנוצר מפגיעת מטאוריט. את המדבר חוצה שביל סטוק-קנינג.
משקעים וטמפרטורות

בדומה למדבריות אחרים באוסטרליה, כמות המשקעים היא גבוהה יחסית בהשוואה למדבריות במקומות אחרים בעולם, כשבאזורים היבשים ביותר יורד קצת מתחת ל-250 מ"מ. שיעור האידוי המסיבי של המדבר גורם לו להיות דומה למדברות אחרים למרות רמות המשקעים הגבוהות. שיעור הגשמים נמוך למדי לאורך החוף הצפוני המרוחק וגם שם הוא מוגבל מאוד לעונות מסוימות. אזורים שליד קימברלי בעלי כמות משקעים ממוצעת העולה על 300 מ"מ, אבל לעיתים קרובות כמות המשקעים אינה סדירה. בשנות בצורת רבות העונה היבשה מסתיימת על ידי סופות מונסון או ציקלון טרופי. בכל שנה בממוצע יש 20–40 סופות ברקים.
הטמפרטורות בשעות היום בקיץ הם מן החמים שבאוסטרליה. אפילו בגבול הצפוני של המדבר (ליד קימברלי) שנחשב לסוף התחום שלו, הטמפרטורה היומית הממוצעת היא בסביבות 37 עד 38 מעלות. באזורים דרומיים יותר הטמפרטורה הממוצעת היא 38 עד 42 מעלות, למעט כאשר יש ענני מונסון. מספר נהגים מתו באזור לאחר שרכבם התקלקל באמצע המדבר. העונה החורפית קצרה ואף היא בעלת טמפרטורות גבוהות למדי: בין 25 ל-30 מעלות צלזיוס. הטמפרטורה בלילה קרירה יחסית ליום, ובאזורים הגובלים במדבר גיבסון במזרח עשוי להיות לילה אחד או שניים של כפור מדי שנה.
החי והצומח

הצמחייה של מדבר החול הגדול נשלטת ברובה על ידי עשב הטריאודיה הידוע בכינוי "ספיניפקס". בין בעלי החיים המצויים במדבר ניתן למנות גמלי פרא, דינגו, כוח אוסטרלי, ומינים רבים של לטאות, יונקים וציפורים. בין המינים הנוספים שמצויים בתחומי המדבר ניתן למנות את המולגרה, בילבי ענק, חפרפרת כיס, קנגורו אדום, מולך קוצני, וולבי ארנבי אדמוני, וולארו מצוי, קיפודן נמלים אוסטרלי, תוכי הנסיכה, תוכי מולגה (Psephotellus varius), תוכי חזה-ארגמן (Neophema splendida) וכוח החולות.
אוכלוסייה אנושית

האזור מאוכלס בדלילות. האוכלוסיות האנושיות העיקריות כוללות שבטי אבוריג'ינים, ועובדי כריית מינרלים. שבטי האבוריג'ינים במדבר מתחלקים לשתי קבוצות עיקריות: ה"מארטו" במערב וה"פינטופי" במזרח. מבחינה לשונית, את השבטים במערב משמשות מספר שפות לתקשורת ביניהם. רבים מהאבוריג'ינים הוצאו בכוח מאדמותיהם במהלך המאה ה-20 לצורך בניית יישובים אירופאים, כמו גם לצורך ניסויי טילים של בריטניה בשנת 1950 בדרום מזרח המדבר. בשנים האחרונות שבו חלק מהשבטים שגורשו לאדמתם.
במדבר החול הגדול ישנן מספר מוקדי תעשייה הגדולים ביותר במרכז היבשת. ישנם מספר רב של מכרות מינרלים שונים, ובנוסף בתחומי המדבר מצוי מכרה הזהב טאלפר שהוא בין מכרות הזהב הגדולים ביבשת. מכרה אורניום מפותח נמצא דרומית למכרה הזהב. במדבר ישנן גם מספר חוות לגידול בקר וכבשים.
כוח החולות.
תאופרסט רנודו

| --- | --- |

 לידה:  1586 לודון, ממלכת צרפת 
 פטירה:  25 באוקטובר 1653 (בגיל 67 בערך) פריז, ממלכת צרפת 
 מדינה:  צרפת 
 השכלה:  האוניברסיטה הישנה של אורליאן  הפקולטה לרפואה של מונפלייה 
 מעסיק:  La Gazette 
 השקפה דתית:  נצרות פרוטסטנטית, נצרות קתולית 
 
תֶאוֹפְרַסְט רְנוֹדוֹ (בצרפתית: Théophraste Renaudot; 1586 –  25 באוקטובר 1653) היה רופא, פילנתרופ ועיתונאי צרפתי.
רנודו נולד בלודן (אנ'), למד וקיבל תואר דוקטור ברפואה מאוניברסיטת מונפלייה (אנ') בשנת 1606. הוא חזר ללודן שם פגש את הקרדינל רישלייה ופר ז'וז'ף (אנ'). בתחילת המאה ה-17, התחזק מעמדו של רישלייה ובשנת 1612 הוא זימן את רנודו לפריז, בין היתר בגלל המוניטין הרפואי שלו, אבל יותר בגלל הפילנתרופיה שלו. רנודו, שנולד כפרוטסטנטי, הומר לקתוליות. הוא הפך לרופא ויועץ של לואי השלושה עשר, מלך צרפת.
כחלק מתפקידיו, התבקש רנודו לארגן תוכנית לסיוע לציבור. אולם הוא נתקל בקשיים, ולכן חזר עד 1624 לפואטו, שם רישלייה הפך אותו ל"סגן ההגמון הכללי של העניים". בשנת 1630 פתח רנודו בפריז את Bureau d'adresse et de rencontre (מעין לשכת תעסוקה, שהפגישה בין מעסיקים ועובדים פוטנציאליים). בתמיכתו של רישלייה, הוא הקים את העיתון השבועי הראשון בצרפת, "La Gazette (אנ')", בשנת 1631. החל משנת 1633, הוא ארגן כנסים ציבוריים שבועיים במגוון נושאים ופרסם את סיכומי הכנסים. הכנסים הופסקו ב-1642, עם מותו של רישלייה. כ-240 מסיכומי הכנסים תורגמו לאנגלית ופורסמו בלונדון בשנים 1664 ו-1665.
רנודו פתח את mont-de-piété, בית העבוט הראשון בפריז, בשנת 1637. מונה ל"משגיח כללי של העניים" על ידי רישלייה, הוא יזם מערכת של ייעוץ רפואי חינם עבור העניים (1640). בשנת 1642 הוא פרסם מדריך לאבחון עצמי, המסה הראשונה על אבחון בצרפת. מאוחר יותר הוא הקים בית מרקחת חינמי למרות התנגדות הרופאים בפריז. הרופאים סירבו לקבל את התרופות החדשות שהוצעו על ידי "כופר זה", והגבילו את עצמם למרשמים הישנים של הקזת דם וטיהור באמצעות חומרים משלשלים (אנ').
לאחר מותם של פטרוניו, רישלייה ולואי השלושה עשר, רנודו איבד את רישיונו לעסוק ברפואה בפריז, עקב התנגדותם של גי פאטן (אנ') ורופאים אחרים מהאקדמיה. הפרלמנט הורה לו להחזיר את רישיונו להקמת לשכתו ובית העבוט שלו.
בשנת 1646, מינה הקרדינל מאזארן את רנודו להיסטוריוגרף מלכותי (Historiographus Regius) עבור המלך החדש, לואי הארבעה עשר, ובתי הדפוס שלו הועברו באותה תקופה לסן-ז'רמן-דה-פרה (אנ').
רנודו נפטר בפריז, בשנת 1653. בניו אייזק ואזב, אשר זכו לתוארי דוקטור לאחר עיכוב מסוים, המשיכו בעבודת אביהם והמשיכו לקדם את השימושים המתאימים בתרופות. נכדו, אזב רנודו, כתב כעיתונאי בעיתון אותו יסד סבו, והתפרסם כתאולוג ומזרחן.
בספרו "Adland: A Global History of Advertising", כינה אותו מארק טנגייט (אנ') "העיתונאי הצרפתי הראשון" ו"הממציא של מודעת השידוכים".
לקריאה נוספת

Kathleen Anne Wellman: Making Science Social: The Conferences of Theophraste Renaudot, 1633–1642 (Oklahoma Project for Discourse and Theory. Series for Science and Culture, Band 6)
Lula M. Richardson: The “Conferences” of Theophraste Renaudot: An Episode in the Querelle des Anciens et des Modernes. In: Modern Language Notes. Band 48, No. 5 (Mai 1933), S. 312–316
Solomon, Howard M. (1972) - Public Welfare, science, and propaganda in seventeenth-century France; the innovations of Théophraste Renaudot. Princeton, NJ: Princeton University Press. 5828242683, באתר OCLC (באנגלית). See also: JSTOR
הערות שוליים

1 2 3 4 5 6  Renaudot, Théophraste, Renaudot, Théophraste
↑  Raphael Levy (1929). "The Daily Press in France". The Modern Language Journal. 13 (4): 294–303. doi:10.2307/315897. JSTOR 315897.
↑  Mark Tungate (2007-07-03). "Pioneers of Persuasion—'The Duly Authorized agent'". Adland: A Global History of Advertising. Kogan Page. pp. 10–11. ISBN 978-0-7494-5217-9.
| --- | --- |
בקרת זהויות :  NLI: 987007277372205171  PLWABN: 9810572030105606  BnF: cb12335203c (data)  GND: 118936522  ICCU: SBLV210775  ISNI: 0000 0001 2141 565X  LCCN: n82058563  NKC: nlk20010094903  NLA: 36011637  RERO: 02-A011395804  SNAC: w6bs052t  SUDOC: 032294751  Trove: 1184774  VcBA: 495/240638  VIAF: 83101172   WorldCat (עם VIAF): 83101172
שר-אל (זמר)

אין תמונה חופשית
שר-אל הוא שם הבמה של  ישראל פנחס (נולד ב-20 ביולי 1977 ברמלה), זמר מזרחי ישראלי.
אביו היה הפייטן מרקו פינחס, ששימש גם כנגן העוד של הזמר פריד אל-אטרש במצרים. בגיל 14 החל לנגן על תופים וכלי הקשה ובמהלך שירותו כלוחם במשמר הגבול שימש כנגן ליווי לזמרים.
בשנת 1999 החל לעבוד עם האמרגן אלי גואטה שארגן את הופעותיו הראשונות. בשנת 2001 הוציא אלבום בכורה "חתום בנשיקה". האלבום, ששיריו היו בסגנון טורקי, לא זכה להצלחה רבה. בשנת 2004 הוציא אלבום בסגנון קל וקצבי יותר הנקרא "חיוך של ניצחון", שזכה להצלחה רבה. האלבום כלל שיתוף פעולה עם הראפר הצל. לאחר מכן הוציא את האלבום "עניין של זמן".
מאז הוציא עוד מספר אלבומים שהאחרונים ביניהם הם "לילה לבן" ו"מקום אחר", בשנת 2008. בין להיטיו ביצוע עברי לשיר "אובססיון" של להקת אבנטורה, אותו ביצע עם הזמרת יסמין סוויסה, בשם "אתה חי בחלום".
שר-אל מוכר גם בקרב הציבור הרחב עקב החיקוי שעשה עליו מריאנו אידלמן בתוכנית הבידור ארץ נהדרת בתור הזמר "שיר-אל" שהיווה פארודיה עליו.
אחיו של שר-אל הוא הזמר אביב טל.
קטיף.נט

| --- | --- |
צילום מסך של האתר
צילום מסך של האתר
 סוג:  אתר אינטרנט
 תקופת הפעילות:  1999–הווה (כ־25 שנים)
 שירותים עיקריים:  אתר האינטרנט של יישובי גוש קטיף
 www.katif.net
 
קטיף.נט היה אתר האינטרנט של יישובי גוש קטיף. האתר המשיך להתקיים גם אחרי ביצוע תוכנית ההתנתקות ופינוי הגוש.
האתר הוקם ב־1999 על ידי משפחת סנדר מגני טל ובעיקר האב מוטי ובנו אלחנן. האתר נועד לשתי מטרות:
לשמש להצגת גוש קטיף וייצוגו בפני כלל ציבור גולשי האינטרנט. האתר שימש לפעולות הסברה של גוש קטיף, לרבות עידוד תיירות ומכירת תוצרת חקלאית של הגוש.
לשמש לתקשורת פנימית בין תושבי הגוש, כולל פורום, הודעות קהילה, שיעורי תורה, רשימת אירועים ולוח מודעות.
האתר כלל מבזקי חדשות הנוגעים לגוש קטיף, מאמרי דעות, שיעורי תורה של רבני הגוש, אלבומי תמונות מחיי הגוש ומידע על יישובי גוש קטיף.
לאחר שאריאל שרון הכריז על תוכנית ההתנתקות, התגייס האתר למאבק נגד התוכנית ופרסם מבזקים, הודעות על הפגנות ומאמרי דעות בנושא. במקביל, תיעדו צלמי האתר את ההפגנות ואת פעילות המחאה כנגד תוכנית ההתנתקות בשילוב תיעוד האווירה הפסטורלית ביישובים עצמם.
לאחר פינוי הגוש, הוקדש האתר להנצחת גוש קטיף, לשמירת הקשר בין קהילות המפונים שפוזרו ברחבי הארץ ומתן סיוע למצוקת המפונים. לשם כך, הציע האתר שירות בו כל תושב גוש קטיף מקבל אתר בית, כתובת דואר אלקטרוני ואלבום תמונות בו הוא יכול להנציח את חייו וביתו בגוש קטיף. האתר כולל גם בלוגים, פינת יהדות וקישורים לאתרים המזוהים עם הימין, כגון הפורום המשפטי למען ארץ ישראל, האיחוד הלאומי-מפד"ל, ערוץ שבע ועוד.
ביולי 2014 במהלך מבצע צוק איתן חדל האתר מלהתקיים וירד מהאוויר.
הערות שוליים

↑  אזי לב־און, פעילות קולקטיבית, קהילה ותקשורת חדשה: שימושים פוליטיים וחברתיים של האתר קטיף.נט בקרב מפוני גוש קטיף, סוגיות חברתיות בישראל 10, 2010, עמ' 55–78‏, JSTOR 23389146
עמק עיון

| --- | --- |
אין תמונה חופשית
 מידע כללי
 סוג:  עמק 
 מיקום
 קואורדינטות:  33°19′40″N 35°35′08″E﻿ / ﻿33.32777778°N 35.58555556°E﻿ / 33.32777778; 35.58555556
  (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןעמק עיון(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןעמק עיון מפת אזור עמק עיון
 
עמק עִיוֹן (בערבית: مرجعيون – מַרְג' עַיוּן או אל-מרג') הוא עמק קטן בדרום-מזרח לבנון, סמוך לגבולה עם ישראל, מצפון למטולה. פירוש שמו בערבית "עמק המעיינות". משמר את שמה של העיר עִיוֹן הנזכרת במקרא כעיר בנחלת שבט דן ובתלמוד, המזוהה בתל דיבּין שבצפונו. העמק הוא אגן ההיקוות של נחל עיון, הזורם ממנו דרומה לעבר עמק החולה שבשטח ישראל.
עמק עיון הוא קצהו הדרומי של האזור ההררי המכונה "סף הבקעות", המפריד בין עמק החולה לבין בקעת הלבנון ובכך קוטע את רצף העמקים של השבר הסורי-אפריקני. שטח העמק כ-10 קמ"ר, אורכו המרבי מדרום לצפון כ-6 קילומטרים ורוחבו 1–2 קילומטרים. חלקו הדרומי מישור בגובה 490–500 מטרים מעל גובה פני הים, וחלקו הצפוני מתרומם במתינות עד לגובה 580 מטרים. הוא תחום על ידי שלוחות של רכסי ההרים - שלוחת אל-ח'יאם ממזרח, שלוחת מרג' עיון-קליעה מצפון וממערב, ושלוחת מטולה מדרום.
עמק עיון עשיר בקרקעות אלוביאליות שרובן מעובדות בידי חקלאי הכפרים הסמוכים. חלק מהקרקעות בדרומו הן בבעלות איכרי מטולה, שעיבדו אותן גם כאשר הגבול בין המנדט הבריטי למנדט הצרפתי על סוריה ולבנון הפריד בינן לבין המושבה עצמה. הסכם שביתת הנשק עם לבנון בתום מלחמת העצמאות
הותיר את אדמות החקלאים של מטולה בעמק עיון הרשומים על שמם במרשם המקרקעין של צידון מחוץ לגבולות המדינה.
העמק מנקז את הגבעות סביבו, ומספר מעיינות נובעים בשוליו. המים הזורמים בו מנותבים ברשת תעלות המתנקזות לערוץ נחל עיון.
בחודשי החורף זורמים המים במורד הנחל לעבר עמק החולה.
בחורף גשום במיוחד המים מתנקזים לאיטם ונוצר מקווה מים עונתי, שעשוי לכסות את רוב שטחו של העמק. בקיץ מנצלים חקלאי העמק את כל ספיקת המים במעיינות להשקיית שדותיהם.
ראו גם

מרג' עיון
אלי גוטמן

גוטמן במהלך משחק של נבחרת ישראל, 2015
ישראל (אלי) גוטמן (נולד ב-24 בפברואר 1958) הוא מאמן כדורגל ישראלי לשעבר, כיום משמש כפרשן בערוץ הספורט.
כמאמן זכה גוטמן בגביע המדינה עם הפועל באר שבע בשנת 1997, הוביל את הפועל חיפה לאליפות היחידה בתולדותיה בשנת 1999, וזכה עם הפועל תל אביב בדאבל בשנת 2010. לאחר מכן הוביל את הקבוצה לשלב הבתים של ליגת האלופות ולזכייה בגביע נוסף. בין השנים 2011–2015 היה גוטמן מאמן נבחרת ישראל.
קריירה כשחקן

אלי גוטמן שיחק בנעוריו בהפועל חיפה. בעונת 1980/1979 שיחק בבית"ר נתניה, שהייתה אז בליגה א' צפון וממנה עבר למכבי נווה שאנן מליגה ב' בה שיחק בין 1980 ל-1984, ולמכבי קריית ביאליק, בה שיחק עונה נוספת, שלאחריה הפך למאמנה. במקביל הפך למורה לחינוך גופני בבתי ספר ובמכללה האקדמית בווינגייט.
קריירה כמאמן > שנים ראשונות

את קריירת האימון החל כמאמן בליגות נמוכות באזור הצפון. בעונת 1988/1989 אימן את הפועל טירת כרמל ועמה העפיל לליגה הארצית. בעונת 1989/1990 אימן את מכבי טמרה בליגה הארצית, ובסופה ירד עמה לליגה א'. בהמשך שימש גוטמן כעוזרו של שלמה שרף במכבי חיפה, עמה זכה בדאבל בעונת 1990/1991. לאחר מכן אימן בקבוצות הפועל צפרירים חולון, מכבי הרצליה והפועל בית שאן.
את הפריצה המשמעותית עשה גוטמן בעונת 1996/1997 בהפועל באר שבע, שזכתה בהדרכתו בגביע המדינה. גוטמן הביא לקבוצה זרים כישרוניים דוגמת ג'ובאני רוסו וסיאד חלילוביץ'. שנה לאחר מכן עבר לאמן את הפועל חיפה של רובי שפירא, אליה הביא עמו את רוסו. בעונתו השנייה בקבוצה, 1998/1999, זכה גוטמן באליפות הראשונה בתולדות הקבוצה, ובעונה שלאחר מכן זכה להצלחה יחסית בזירה האירופית עת חלפה על פני קבוצות כמו בשיקטש וקלאב ברוז'.
קריירה כמאמן > תחילת שנות האלפיים

בעונת 2000/2001 עבר גוטמן לאמן את קבוצת בית"ר ירושלים שנרכשה על ידי איש העסקים, גד זאבי. זאבי איפשר למאמן לבצע רכש משמעותי בסכומים גבוהים, והמאמן בנה סגל נוצץ שכלל את יוסי אבוקסיס, אלון מזרחי שחזר לאחר שנתיים לא מוצלחות באירופה ורוסו, שהמשיך להתלוות לגוטמן. הציפיות מהקבוצה היו גדולות מהרגיל. גוטמן זכה עם בית"ר ירושלים בגביע השלום ברומא ב-10 בספטמבר 2000. הקבוצה נאבקה על האליפות, אך הלחץ מצד האוהדים הלך וגבר, ונשמעו לא אחת טענות שהכדורגל של הקבוצה לא מלהיב כלל, אלא טקטי ומשעמם. גוטמן עזב באמצע העונה כאשר הקבוצה במקום השני, לאחר שאושפז עקב בעיות לב. לאחר אותה עונה ניסה לחזור למרכז הזירה בקבוצות הפועל פתח תקווה, הפועל חיפה והפועל באר שבע, אך לא זכה להצלחה רבה.
בעונת 2004/2005 אימן גוטמן בקבוצת פאראלמיני בקפריסין והיה שותף להנצלותה מירידה, ובעונת 2005/2006 הגיע עם הקבוצה למקום חמישי בליגת העל הקפריסאית. לקראת עונת 2006/2007 עזב גוטמן את תפקידו בקפריסין וחתם במכבי נתניה. באמצע אותה עונה הוא פוטר לאחר שהתגלעו מחלוקות בינו ובין הבעלים דניאל יאמר. גוטמן חזר לקפריסין, והתמנה כמאמן א.א.ל. לימסול. באמצע עונת 2007/2008 התפטר מלימסול.
קריירה כמאמן > הפועל תל אביב

ב-4 בדצמבר 2007 מונה למאמן הפועל תל אביב, במהלך עונת 2007/2008, לאחר שהקבוצה נקלעה לתחתית הטבלה ומאמנה גיא לוזון התפטר. גוטמן מינה את יוסי אבוקסיס לעוזרו. בעונה זו הציל גוטמן את הפועל מירידה לליגה הלאומית והגיע עמה לגמר הגביע, שם הפסידה לבית"ר ירושלים. בעונת 2008/2009 הוביל את הפועל להתמודדות על האליפות מול מכבי חיפה, אך לבסוף הקבוצה סיימה במקום השני. בעונת 2009/2010 העפיל גוטמן עם הפועל תל אביב לשלב 32 האחרונות של הליגה האירופית, לאחר שסיימו במקום הראשון בשלב הבתים, תוך הצגת כדורגל התקפי ומלהיב, עם ניצחונות על סלטיק, ראפיד וינה (פעמיים) והמבורג. בתום העונה זכה גוטמן בדאבל עם הפועל תל אביב. בגמר גביע המדינה גברה הקבוצה על בני יהודה, וארבעה ימים מאוחר יותר ניצחה את בית"ר ירושלים באצטדיון טדי משער של ערן זהבי בדקה האחרונה של המשחק, וזכתה גם באליפות (בעונה שבה הופעלה שיטת הקיזוז). קבוצתו כבשה את מספר השערים הגבוה ביותר בליגה (87), והפסידה פעם אחת בלבד (למכבי חיפה במחזור ה-4).
בעונה שלאחר מכן העפילה הפועל תל אביב בהדרכתו לשלב הבתים בליגת האלופות האירופית לראשונה בתולדותיה, לאחר שחלפה בסיבובי המוקדמות על פני ז'לייזניצ'אר, אקטובה ורד בול זלצבורג. לאחר שלושה הפסדים בשלושת משחקיה הראשונים, סיימה בתיקו 0–0 ביתי מול שאלקה, הביסה 3–0 את בנפיקה, וסיימה בתיקו 2–2 את משחקה בליון. בסופו של דבר סיימה במקום הרביעי והודחה מהמפעל. ב-29 בינואר 2011 עבר גוטמן צנתור בליבו בבית החולים כרמל בחיפה, לאחר שחש כאבים בחזהו. כעבור כחודש וחצי חזר לתפקידו כמאמן, והוביל את הפועל לזכייה בגביע המדינה בפעם השנייה ברציפות אחרי שבגמר הגביע ניצחה הקבוצה את מכבי חיפה. את עונת 2010/2011 סיימה הקבוצה כסגנית האלופה ובסיומה עזב גוטמן את הקבוצה.
קריירה כמאמן > נבחרת ישראל

בעקבות הצלחותיו בהפועל תל אביב מונה גוטמן לתפקיד מאמן נבחרת ישראל, והוצג רשמית ב-27 בדצמבר 2011 כמאמנה ה-26 של הנבחרת. ב-29 בפברואר 2012 ניהל גוטמן את משחקו הראשון כמאמן הנבחרת, משחק ידידות מול אוקראינה שהסתיים בהפסד 2–3‏. ב-23 באפריל 2012 מונה יוסי אבוקסיס, שהיה עוזרו בהפועל תל אביב, לעוזר מאמן הנבחרת. במשחקי מוקדמות מונדיאל 2014 הוביל את הנבחרת למקום השלישי בבית, ולא הצליח להעפיל עמה למונדיאל. בנוסף לניצחון כפול על לוקסמבורג, ניצחה הנבחרת את צפון אירלנד בחוץ וסיימה פעמיים בתיקו מול פורטוגל, אך הפסידה פעמיים לרוסיה, סיימה פעמיים בתיקו מול אזרבייג'ן, ובמשחק האחרון בקמפיין סיימה בתיקו ביתי מול צפון אירלנד.
בינואר 2014 הוארכה כהונתו של גוטמן כמאמן הנבחרת בשנתיים נוספות ובפברואר הוא מינה את אריק בנדו לעוזרו, בנוסף לאבוקסיס. את משחקי מוקדמות יורו 2016 פתחה הנבחרת עם ניצחונות חוץ על קפריסין ואנדורה, ולאחר מכן ניצחה 3–0 את בוסניה והרצגובינה באצטדיון סמי עופר, אך בהמשך הטורניר הפסידה בבית לויילס ולבלגיה. לאחר שסיימה בתיקו 0–0 את משחק החוץ מול ויילס והפסידה לבוסניה בחוץ ולקפריסין באצטדיון טדי, איבדה הנבחרת סיכוי להעפיל לטורניר יורו 2016, והיא סיימה במקום הרביעי בבית, עם 13 נקודות מתוך 30 אפשריות. ב-14 באוקטובר 2015, לאחר ההפסד 1–3 לבלגיה במשחק האחרון, הודיע גוטמן על סיום תפקידו כמאמן הנבחרת.
קריירה כמאמן > שלהי הקריירה

ב-10 בינואר 2016, מספר חודשים לאחר שסיים את תפקידו בנבחרת ישראל, מונה גוטמן למנג'ר בהפועל תל אביב, כשתחתיו המשיך גיא לוי לשמש כמאמן. פחות משבועיים לאחר המינוי, ולאחר הפסד ליריבתה של הקבוצה לתחתית הליגה הפועל כפר סבא, פוטר לוי מהמועדון וגוטמן החל לתפקד כמאמן הקבוצה בפועל. ב-20 בספטמבר 2016 מונה גיא לוזון למאמן הקבוצה, וגוטמן חזר לתפקיד המנהל המקצועי. ב-6 בינואר 2017, לאחר שהקבוצה נכנסה להקפאת הליכים והחליפה בעלים, פוטר גוטמן מתפקידו.
לאחר תקופה בת כמעט שנתיים בה לא אימן, מונה גוטמן ב-8 בנובמבר 2018 למאמן מכבי חיפה, במקומו של פרד רוטן. ב-3 בדצמבר, כחודש בלבד לאחר מינויו ויומיים לאחר הפסד הקבוצה 1–3 בדרבי להפועל חיפה, התפטר גוטמן מתפקידו בשל בעיות רפואיות והמלצות רופאיו לפרוש מאימון. ב-6 בדצמבר 2018 הודיע גוטמן רשמית על פרישתו מקריירת אימון מטעמים בריאותיים.
מחוץ למגרש

גוטמן מתגורר בחיפה, נשוי לסמדר ואב לשלושה. בנו אורי מאמן כדורגל גם הוא.
בעונת 2017/2018 החל גוטמן לשמש כפרשן בערוץ הספורט, והשתתף בתוכנית "שער השבת" המסכמת את משחקי ליגת העל, ובאולפן ליגת האלופות של הערוץ, עד שמונה למאמן מכבי חיפה במהלך עונת 2018/2019. לאחר שפרש מאימון חזר לתפקידו בערוץ הספורט.
תארים > כמאמן

אליפויות 2: 1998/1999 (הפועל חיפה), 2009/2010 (הפועל תל אביב)
גביעי מדינה 3: 1996/1997 (הפועל באר שבע), 2009/2010 (הפועל תל אביב), 2010/2011 (הפועל תל אביב)
תארים > כעוזר מאמן

אליפויות 1: 1990/1991 (מכבי חיפה)
גביעי מדינה 1: 1990/1991 (מכבי חיפה)